Dick Button

Richard ”Dick” Button (18. heinäkuuta 1929 Englewood, New Jersey – 30. tammikuuta 2025 North Salem, New York) oli yhdysvaltalainen kaksinkertainen taitoluistelun olympiavoittaja. 

Button osallistui ensimmäisiin olympialaisiinsa 18-vuotiaana 1948 St. Moritzissa. Hän voitti taitoluistelussa kultaa selvällä erolla, kun kahdeksan tuomaria yhdeksästä arvosteli hänet ensimmäiseksiButtonin profiili KOK:n sivuillaWallechinsky, s. 39–40. Button suoritti kisassa ensimmäisenä luistelijana onnistuneen kaksoisaxelin.

Oslon olympialaisissa neljä vuotta myöhemmin Button teki ensimmäisenä taitoluistelijana kisassa onnistuneen kolmoishypyn, kolmoisrittin. Tuomarit arvostivat Buttonin yksimielisesti kisan voittajaksi  Kahden olympiakultansa lisäksi Buttonilla on maailmanmestaruuskisoista viisi kultaa ja yksi hopea.

Urheilu-uransa jälkeen Button toimi ABC:n urheilun taitoluistelijakommentaattorina. Vaikka NBC on hallinnut Yhdysvaltojen olympialähetyksiä 1980-luvulta lähtien, Button jatkoi ABC:llä taitoluistelun MM-kisoissa.

 Lähteet 


 Viitteet 

Luokka:Yhdysvaltalaiset taitoluistelijat
Luokka:Yhdysvaltalaiset olympiavoittajat
Luokka:Vuonna 1929 syntyneet
Luokka:Vuonna 2025 kuolleet